تييستو

تييستو (اتولد باسم تييس فيرفيست فى 17 يناير 1969) هو دى جى هولاندى اترشح لجايزة جرامى ومن اهم الناس اللى بيشتغلوا ف مزيكا الترانس والالكترونك. وبالرغم من انه كان عنده القاب كتير قبل كدة بس هو مشهور اكتر باسم دى جى تييستو DJ Tiësto بس ف اخر كام حاجة عملها شال الدى جاى من اسمه وخلاها تييستو بس اللى هو كان اسمه المستعار لما كان صغير.

شعبيته زادت فى مع بدايات الالفية التالتة. وبقى اول دى جاى يقدم حفلات لجمهور كبير من غير اى دى جاى تانى معاه او اى افتتاحات فى اول الحفلة. و هو بردو اول دى جاى يقدم حفلة لايف فى العاب اولومبية سنة 2004 ف حفلة افتتاح دورة الالعاب الاولومبية ف اتينا

خد جوايز كتيرة عن الحاجات اللى عملها، و مش كدة مجلة دى جاى اختارته الدى جاى نمرة واحد على مستوى العالم 3 مرات ورا بعض من سنة 2002 لسنة 2004. واترشح لجايزة جرامى سنة 2008 عن البوم Elements of Life

وكمان تييستو له اعمال خيرية. وف ابريل 2004, تييستو خد لقب السفير العالمى الرسمى لمنظمة دانس فور لايف عشان كان بيحارب انتشار الايدز لانه عمل تراك (اغنية) دانس فور لايف. وف ديسمبر 2007, تييستو و جيورجيو ارمانى اتعاونوا مع بعض عشان يعملوا اصدار محدود من تشرتات تييستو اللى بتتباع ف محلات ارمانى. ارباح التراك Sweet Things وارباح التشرتات معاها راحت لاعمال خيرية.
 مصادر 

تصنيف:مواليد 1969
تصنيف:دى جاى
تصنيف:نيديرلانديين
تصنيف:جايزة جرامى
تصنيف:كتاب اغانى